
RAPORT DE SPECIALITATE
privind modificarea art.20 din Regulamentul privind condițiile de desfășurare a activităților de comerț stradal-terase pe raza Municipiul Timișoara și a Anexei 5 aprobate prin HCLMT 43/2011
Având în vedere Referatul de aprobare a proiectului de hotărâre privind modificarea art.20 din Regulamentul privind condițiile de desfășurare a activităților de comerț stradal-terase pe raza Municipiul Timișoara și a Anexei 5 aprobate prin HCLMT 43/2011, nr. SC2021-               al Primarului Municipiului Timisoara și proiectul de hotărâre privind modificarea art.20 din Regulamentul privind condițiile de desfășurare a activităților de comerț stradal-terase pe raza Municipiul Timișoara și a Anexei 5 aprobate prin HCLMT 43/2011,  prin care se propune modificarea pe perioada stării de alertă a prevederilor enunțate mai sus, în sensul înlăturării interdicției de închidere laterală a teraselor cu orice fel de material și a permiterii amplasării în perimetrul teraselor sezoniere a unor sisteme de protecție a cetățenilor contra intemperiilor, pentru sezonul rece, facem următoarele precizări:
			Prin HCLMT nr.43/2011 a fost aprobat Regulamentul privind condițiile de desfășurare a activităților de comerț stradal – terase sezoniere pe raza Municipiului Timișoara.
              Biroul Autorizare Activități Comerciale a primit atât verbal cât și în scris solicitările operatorilor economici ( PC2021-000123/27.01.2021, SC2021-002325/27.01.2021) ce desfășoară activități de alimentație publică pe terase sezoniere cu privire la amplasarea unor sisteme de protecție contra intemperiilor.
           În prezent sunt în vigoare prevederile HG nr.3/12.01.2021 privind prelungirea stării de alertă pe teritoriul României începând cu data de 13 ianuarie 2021, precum și stabilirea măsurilor care se aplică pe durata acesteia pentru prevenirea și combaterea efectelor pandemiei de COVID -19.
         Astfel,  propunem promovarea unei hotărâri prin care să se aprobe modificarea pe perioada stării de alertă a prevederilor art.20 din Regulamentul privind condițiile de desfășurare a activităților de comerț stradal-terase pe raza Municipiul Timișoara și a Anexei 5 aprobate prin HCLMT 43/2011, în sensul înlăturării interdicției de închidere laterală a teraselor cu orice fel de material și a permiterii amplasării în perimetrul teraselor sezoniere a unor sisteme de protecție a cetățenilor contra intemperiilor, pentru sezonul rece. Se vor respecta atât prevederilor legale în vigoare privind prevenirea și combaterea efectelor pandemiei de COVID-19, pentru fiecare etapă a pandemiei și restricțiile impuse de incidența cazurilor pozitive la/1000 locuitori cât și prevederile referitoare la operatorii economici care desfășoară activități în spațiile publice închise care au un acoperiș, plafon sau tavan și care sunt delimitate de cel puțin doi pereți, indiferent de natura acestora sau de caracterul temporar sau permanent. Sistemele de protecție se vor amplasa în baza unei cereri însoțită de un proiect arhitectural, ce va fi avizat de către Direcția  Generală Urbanism.   
          Întrucât prin modificarea acestor prevederi se oferă operatorilor economici posibilitatea ca servirea clienților  să se realizeze pe terase chiar și în perioada extrasezonieră, respectiv lunile de iarnă afectate de timp nefavorabil, iar astfel operatorii comerciali să revină la normalitate în privința încasărilor și păstrarea locurilor de muncă a angajaților lor, afectati de situația prezentă, considerăm oportună promovarea acestor modificări.
În concluzie, propunem spre analiza Comisiilor din cadrul Consiliului Local al Municipiului Timisoara proiectul privind  modificarea art.20 din Regulamentul privind condițiile de desfășurare a activităților de comerț stradal-terase pe raza Municipiul Timișoara și a Anexei 5 aprobate prin HCLMT 43/2011. Sistemele de protecție contra intemperiilor se vor amplasa cu respectarea prevederilor legale în vigoare privind prevenirea și combaterea efectelor pandemiei de COVID-19, pentru fiecare etapă a pandemiei și restricțiile impuse de incidența cazurilor pozitive la/1000 locuitori

